Ego J[ohannes], comes Burgundie et dominus Salinensis, notum facio presentes litteras inspecturis quod ego dedi et concessi in perpetuam elemosinam ecclesie et conventui de Loco Dei, pro anniversario meo et patris mei et matris mee et omnium antecessorum meorum et uxoris mee et liberorum meorum, singulis annis in crastino Nativitatis beate Marie Virginis in septembri perpetuo faciendo, decem onera magni salis in puteo nostro de Salins ad mensem Pasche perpetuo possidenda et habenda. In cujus rei testimonium, presentibus litteris sigillum meum feci apponi. Datum anno Domini Mo CCo quadragesimo quarto, mense aprilis.